Labais gans
"Labais gans" (angļu: The Good Shepherd) ir 2006. gada ASV spiegu filma, kuras režisors ir Roberts De Niro, bet scenārija autors Ēriks Rots. Filmā galvenās lomas atveido Mets Deimons, Andželīna Džolija, Aleks Boldvins, Tamija Blančarda, Billijs Krudups, Kīrs Dallijs, Martina Gedeka, Viljams Hērts, Timotijs Hatons, Lī Peiss, Džo Peši, Edijs Redmeins, Džons Sešnss, Oļegs Stefans, Džons Turturo un Roberts De Niro. Filma stāsta par Centrālās izlūkošanas pārvaldes pirmsākumiem caur viena cilvēka, Edvarda Vilsona (Deimons), dzīvi. Filmas "Labais gans" pirmizrāde notika 2006. gada 22. decembrī. Filma nopelnīja 100 miljonus ASV dolāru pie 80 miljonu dolāru budžeta un saņēma atšķirīgus kritiķu vērtējumus. Tīmekļa vietnē Rotten Tomatoes filmai ir 56% vērtējums.